Hvor langt skal man gå for at få indvandrerkvinder i arbejde? Nye tal fra Odense skaber debat

- Hvad fanden er det lige der sker ????

- Jeg f.eks har haft en blodprop i hjertet, var dårlig nok blevet raskmeldt, før jeg skulle ud og skulle skrive ansøgninger.

Vi kan sgu ikke sige at vi ikke vil vaske op

- Synes sgu ikke det er fair, der bliver gjort så stor forskel.

- Os danskere kan sgu ikke sige: 'ej jeg vil ikke vaske op , det ødelægger mine fingre'.

- Det svar vi får det er: SÅ TAG ET PAR HANDSKER PÅ.

- Gud fri mig vel.

66 procent har aldrig haft et arbejde

Sådan skriver Lene Ps kommentar på Fyens.dk's Facebookside til de nye tal, der viser, at kvinder fra ikke-vestlige lande over 30 år udgør 25 procent af de ledige i Odense, der er længst fra at få et job. Og at 66 procent af dem aldrig har haft et arbejde.

Chok-tal om indvandrere på kontanthjælp: Hvad gør Mettes tropper?

Lene er langtfra den eneste, der er rystet over tallene - og over de historier, afsnitsleder i Odense Kommunes Beskæftigelses- og Socialforvaltning Mette Nicolaisen fortæller om det særlige beskæftigelsesprojekt, der skulle få kvinder fra denne gruppe i arbejde, men som måtte lukke fordi flere af kvinderne simpelthen ikke ønskede at arbejde:

Havde ikke tid til at arbejde to timer pr. uge

- Det var for eksempel påfaldende, at nogle af dem, der kun skulle komme to timer om ugen, blev væk, fordi de skulle til læge.

- De har travlt med at passe børn og familie og pleje deres netværk med andre kvinder.

Nej kan ikke scanne medisterpølse

- Vi har for eksempel haft et par stykker, som ikke ville i praktik i Fakta, fordi de ikke ville scanne svinekød som for eksempel medisterpølse ved kassen, siger Mette Nicolaisen f.ex. til avisen, og det mener den store del af de 69 Fyens.dk.debattører ikke er i orden:

- Berøringsangst, manglende motivation, manglende indsigt i at kode /tyde målgruppen, er blot nogle af de ord som kan beskrive den fejlslåede indsats.

Mange år i offerrollen

- I mange år har systemet haft for vane, at lade dem forblive i offerrollen og dermed har man ikke turde at stille krav!

- Der skal gøres op med tidligere indsatser og derfor er det glædeligt, at de nye trepartsforhandlinger sætter fokus på 'jobparate'.

Jobparat eller ingen ydelse

- Nøglen ligger i at omstille dem til jobparate, med mindre de er syge, så kan man nemlig stille krav ellers er der ingen ydelser!

- Det er ikke anderledes for danske jobparate og sproget behøver ikke at være en hindring for at komme på arbejdsmarkedet, skriver Araz K. men hvad siger du?

Skal man kunne tvinge folk, der ikke vil røre ved svinekød, til at arbejde i et supermarked?